Σκούταρι Σερρών

Το Σκούταρι είναι πεδινή κωμόπολη του Νομού Σερρών με 2.154 κατοίκους, σύμφωνα με την απογραφή του 2011. Βρίσκεται στο νότιο τμήμα του νομού, στην πεδιάδα 9 χιλιόμετρα νότια της πόλης των Σερρών. Ανήκει στον Δήμο Σερρών ενώ μέχρι το 2011 ήταν η έδρα του ομώνυμου δήμου και μετέπειτα δημοτικής ενότητας Σκουτάρεως. Η δημοτική ενότητα έχει πληθυσμό 5.621 κατοίκους και έκταση 90,2 τ.χλμ. Πρώτοι στο σηµερινό χωριό κατέφθασαν Μικρασιάτες πρόσφυγες από τη Χωρούδα της Προύσας, τον Οκτώβριο του 1922.
Τον Αύγουστο του 1924, ανήµερα του Δεκαπενταύγουστου, στη γιορτή της Κοίµησης της Θεοτόκου, ξεκίνησαν οι Σκουταριανοί πρόσφυγες από το Σκούταρι της Ανατολικής Ρωμυλίας και τελικά εγκαταστάθηκαν στην περιοχή του σημερινού οικισμού τον Οκτώβριο του 1924.

Έτσι, η κωμόπολη πήρε το όνομά της από το Σκούταρι της Βόρειας Θράκης (Ανατολικής Ρωμυλίας).

 Διοικητική ιστορία 
Η κοινότητα Σκουτάρεως συστάθηκε στις 30 Ιουνίου 1926 με την ονομασία Κιοπεκή με την απόσπαση του οικισμού Κισκεπεσί από την κοινότητα Κάτω Καμήλας και τον ορισμό του ως έδρα της κοινότητας. Την επόμενη χρονιά μετονομάστηκε σε Κοινότητα Σκουτάρεως (14 Ιανουαρίου 1927). Λειτούργησε ως κοινότητα ως το 1997, οπότε καταργήθηκε και ο οικισμός Σκούταρι αποσπάστηκε και ορίστηκε έδρα του δήμου Σκουτάρεως. Ο δήμος λειτούργησε ως το 2010, οπότε καταργήθηκε και ο οικισμός Σκούταρι προσαρτήθηκε στο δήμο Σερρών.

 Κοινοτάρχες  και δήμαρχοι   
Διάρκεια θητείαςΚάτοχος  Σημειώσεις+Κοινότητα Σκουτάρεως (1926-1997)1926-1978Πρόεδροι της Κοινότητας1979-1982 Θεοχάρης Βερβέρης1983-1986Χρήστος Γιαννογλούδης1987-1995Ιωάννης Τσολακούδης 1995-1998Παναγιώτης Τατούδης Μετέπειτα δήμαρχος Σκουτάρεως. Σκοτώθηκε σε δυστύχημα στις 25 Μαΐου 2013, όταν καταπλακώθηκε από τον ελκυστήρα του.Τραγικό τέλος είχε ο τέως δήμαρχος Σκουτάρεως Παναγιώτης Τατούδης , serrestv.gr , 27 Μαΐου 2013, ανακτήθηκε στις 25 Μαΐου 2020.Δήμος Σκουτάρεως (1997-2010)1999-2002Παναγιώτης Τατούδης Πρώτη θητεία.2003-2006Ιωάννης Τσολακούδης Πρώην κοινοτάρχης. 2007-2010Παναγιώτης Τατούδης Εξελέγη το 2006 με ποσοστό 45,4%. 

Πηγές
 Το Σκουτάριον - Σκούταρι Ανατολικής Θράκης, μελέτη Β. Γιαννογλούδη

 Παραπομπές 

Κατηγορία:Κωμοπόλεις της περιφερειακής ενότητας Σερρών
Κατηγορία:Δήμος Σερρών